CELEX: 32006R2006
Language: lt
Date: 2006-12-22 00:00:00
Title: 2006 m. gruodžio 22 d. Komisijos reglamentas (EB) Nr. 2006/2006, iš dalies keičiantis Reglamentą (EB) Nr. 950/2006 siekiant įtraukti Kroatijos kilmės cukraus produktų metinę tarifinę kvotą

28.12.2006   
            
            
               LT
            
            
               Europos Sąjungos oficialusis leidinys
            
            
               L 379/95
            
         
      KOMISIJOS REGLAMENTAS (EB) Nr. 2006/2006
   2006 m. gruodžio 22 d.
   iš dalies keičiantis Reglamentą (EB) Nr. 950/2006 siekiant įtraukti Kroatijos kilmės cukraus produktų metinę tarifinę kvotą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 40 straipsnio 1 dalies e punkto iii papunktį,
   kadangi:
   
               (1)
            
            
               Pagal Europos Bendrijų bei jų valstybių narių ir Kroatijos Respublikos stabilizacijos ir asociacijos susitarimo (2), iš dalies pakeisto protokolu, patvirtintu 2006 m. lapkričio 13 d. Tarybos sprendimu 2006/882/EB (3), 27 straipsnio 5 dalį Bendrija leidžia kiekvienais metais be muito į Bendriją importuoti 180 000 tonų (grynosios masės) Kroatijos kilmės produktų, kurių KN kodai yra 1701 ir 1702.
            
         
               (2)
            
            
               Stabilizacijos ir asociacijos susitarimo su Kroatija protokolas įsigalioja 2007 m. sausio 1 d. Todėl nuo tos dienos reikėtų leisti naudoti Kroatijos kilmės cukraus produktų tarifinę kvotą.
            
         
               (3)
            
            
               Tą kvotą reikėtų leisti naudoti ir ji turėtų būti administruojama pagal 2006 m. birželio 28 d. Komisijos reglamentą (EB) Nr. 950/2006, nustatantį išsamias tam tikrų tarifinių kvotų ir lengvatinių susitarimų, taikomų cukraus sektoriaus produktų importui ir rafinavimui 2006–2007, 2007–2008 ir 2008–2009 prekybos metais taikymo taisykles (4), kaip tame reglamente apibrėžto Balkanų cukraus kvota. Kadangi pagal to reglamento 28 straipsnį Balkanų cukraus kvotas leidžiama naudoti pagal prekybos metus, Kroatijos kilmės cukraus produktų metinę tarifinę kvotą reikėtų pritaikyti prie likusių 2006–2007 prekybos metų devynių mėnesių.
            
         
               (4)
            
            
               Todėl reikia atitinkamai iš dalies pakeisti Reglamentą (EB) Nr. 950/2006.
            
         
               (5)
            
            
               Šiame reglamente numatytos priemonės atitinka Cukraus vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 950/2006 iš dalies keičiamas taip:
   
               1)
            
            
               1 straipsnio 1 dalis papildoma šiuo punktu:
               
                           „h)
                        
                        
                           Europos Bendrijų bei jų valstybių narių ir Kroatijos Respublikos stabilizacijos ir asociacijos susitarimo 27 straipsnio 5 dalis.“
                        
                     
         
               2)
            
            
               1 straipsnio 2 dalis pakeičiama taip:
               „2.   Pagal 1 dalies c–h punktų nuostatas importuotiems kiekiams (toliau – tarifinės kvotos) ir pagal tos dalies a ir b punktų nuostatas 2006–2007, 2007–2008 ir 2008–2009 prekybos metais importuotiems kiekiams (toliau – tiekimo įsipareigojimai) suteikiami I priede nurodyti kvotos eilės numeriai.“
            
         
               3)
            
            
               2 straipsnio d punktas pakeičiamas taip:
               
                           „d)
                        
                        
                           „Balkanų cukrus“ – cukraus sektoriaus produktai, kurių kilmės šalis Albanija, Bosnija ir Hercegovina, Serbija, Juodkalnija, Kosovas, Buvusioji Jugoslavijos Respublika Makedonija arba Kroatija, kurių KN kodai yra 1701 ir 1702 ir kurie importuojami į Bendriją pagal Reglamentą (EB) Nr. 2007/2000, Stabilizacijos ir asociacijos susitarimą su Buvusiąja Jugoslavijos Respublika Makedonija bei Stabilizacijos ir asociacijos susitarimą su Kroatija;“
                        
                     
         
               4)
            
            
               28 straipsnis pakeičiamas taip:
               „28 straipsnis
               1.   Kiekvienais prekybos metais leidžiama naudoti 380 000 tonų cukraus sektoriaus produktų, kurių KN kodai yra 1701 ir 1702, tarifines kvotas be muito, skirtas Balkanų cukrui.
               Tačiau 2006–2007 prekybos metams, cukraus sektoriaus produktų, kurių KN kodai yra 1701 ir 1702, kiekis yra 381 500 tonų.
               2.   1 dalyje nurodyti kiekiai taip paskirstomi pagal kilmės šalis:
               
                           —
                        
                        
                           Albanija
                        
                        
                           1 000 tonų,
                        
                     
                           —
                        
                        
                           Bosnija ir Hercegovina
                        
                        
                           12 000 tonų,
                        
                     
                           —
                        
                        
                           Serbija ir Juodkalnija
                        
                        
                           180 000 tonų,
                        
                     
                           —
                        
                        
                           Buvusioji Jugoslavijos Respublika Makedonija
                        
                        
                           7 000 tonų,
                        
                     
                           —
                        
                        
                           Kroatija
                        
                        
                           180 000 tonų.
                        
                     Tačiau 2006–2007 prekybos metams pagal kilmės šalis kiekiai paskirstomi taip:
               
                           —
                        
                        
                           Albanija
                        
                        
                           1 250 tonų,
                        
                     
                           —
                        
                        
                           Bosnija ir Hercegovina
                        
                        
                           15 000 tonų,
                        
                     
                           —
                        
                        
                           Serbija ir Juodkalnija
                        
                        
                           225 000 tonų,
                        
                     
                           —
                        
                        
                           Buvusioji Jugoslavijos Respublika Makedonija
                        
                        
                           5 250 tonų,
                        
                     
                           —
                        
                        
                           Kroatija
                        
                        
                           135 000 tonų.
                        
                     Buvusiajai Jugoslavijos Respublikai Makedonijai ir Kroatijai kvotas 2006–2007 prekybos metams leidžiama naudoti tik nuo 2007 m. sausio 1 d.“
            
         
               5)
            
            
               29 straipsnio 2 dalis pakeičiama taip:
               „2.   Paraiška Juodkalnijos, Serbijos, Kosovo arba Kroatijos muitų teritorijų kilmės Balkanų cukraus importo licencijai gauti pateikiama kartu su Juodkalnijos, Serbijos, Kosovo arba Kroatijos kompetentingų muitų teritorijų valdžios institucijų išduotu tapačiu licencijos paraiškoje nurodytam kiekiui eksporto sertifikato originalu, atitinkančiu II priede pateiktą pavyzdį.“
            
         
               6)
            
            
               I priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas nuo 2007 m. sausio 1 d.
   
      Šis Reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 58, 2006 2 28, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1585/2006 (OL L 294, 2006 10 25, p. 19).
   
      (2)  OL L 26, 2005 1 28, p. 3.
   
      (3)  OL L 341, 2006 12 7, p. 31.
   
      (4)  OL L 178, 2006 7 1, p. 1.
   
      PRIEDAS
      Reglamento (EB) Nr. 950/2006 I priedo lentelė, susijusi su Balkanų cukraus kvotų eilės numeriais pakeičiama taip:
      
         „Balkanų cukrui suteikti eilės numeriai
         
                     Trečiosios šalys
                  
                  
                     Eilės numeris
                  
               
                     Albanija
                  
                  
                     09.4324
                  
               
                     Bosnija ir Hercegovina
                  
                  
                     09.4325
                  
               
                     Serbija, Juodkalnija ir Kosovas
                  
                  
                     09.4326
                  
               
                     Buvusi Jugoslavijos Respublika Makedonija
                  
                  
                     09.4327
                  
               
                     Kroatija
                  
                  
                     09.4328“